b'\n_START_ARTICLE_\nPary\xc5\xbeiaus metropolitenas\n_START_SECTION_\nTrumpa istorija\n_START_PARAGRAPH_\nPirmoji linija buvo atidaryta be i\xc5\xa1kilmingos ceremonijos 1900-aisiais. Iki pirmojo pasaulinio karo metro sistema vyst\xc4\x97si greitai tad metro branduolys buvo baigtas 1920 metais. 1930-aisiais buvo u\xc5\xbebaigta 11-oji linija, taip pat metro buvo nutiestas iki miesto miegam\xc5\xb3j\xc5\xb3 rajon\xc5\xb3._NEWLINE_Sistema dar labiau i\xc5\xa1sivyst\xc4\x97 po Antrojo Pasaulinio karo. Buvo \xc4\xafdiegti nauji traukiniai, kad b\xc5\xabt\xc5\xb3 galima perve\xc5\xbeti daugiau keleivi\xc5\xb3. Kitokie sistemos tobulinimai buvo ribojami d\xc4\x97l metro architekt\xc5\xabros, pavyzd\xc5\xbeiui, per ma\xc5\xbeas atstumas tarp stoteli\xc5\xb3. Problemos sprendimas buvo\xc2\xa0\xe2\x80\x93 dar viena sistema RER (R\xc3\xa9seau Express R\xc3\xa9gional, liet. regioninis ekspreso tinklas), prad\xc4\x97ta vystyti 1960 metais._NEWLINE_1990-\xc5\xb3j\xc5\xb3 pabaigoje, M\xc3\xa9tro de Paris atidar\xc4\x97 nauj\xc4\x85 automatizuot\xc4\x85 Linija \xe2\x80\x9e14\xe2\x80\x9c, kad suma\xc5\xbeint\xc5\xb3 RER A linijos apkrovim\xc4\x85.\n_START_SECTION_\nNaudojimas\n_START_PARAGRAPH_\nTraukiniai pradeda ve\xc5\xbeti keleivius nuo 5 valandos ryto iki 1 valandos nakties kiekvien\xc4\x85 dien\xc4\x85 \xc4\xaf visas stoteles be i\xc5\xa1im\xc4\x8di\xc5\xb3. Paskutinis traukinys da\xc5\xbeniausiai vadinamas \xe2\x80\x9ebalai\xe2\x80\x9c (\xc5\xa1luota), nes jis \xe2\x80\x9enu\xc5\xa1luoja\xe2\x80\x9c paskutinius keleivius ir i\xc5\xa1va\xc5\xbeiuoja \xc4\xaf galutin\xc4\x99 stotel\xc4\x99. \xc5\xa0e\xc5\xa1tadieniais ir \xc5\xa1ven\xc4\x8di\xc5\xb3 i\xc5\xa1vakar\xc4\x97se metropolitas dirba ilgiau, iki 02:15. Nuo 2007 Gruod\xc5\xbeio 7-os metro veikia valanda ilgiau ir penktadieniais. Nauj\xc5\xb3j\xc5\xb3 met\xc5\xb3 nakt\xc4\xaf metro dirba iki pat ryto.'